經數:一七三六

經名:大方廣佛華嚴經隨疏演義□卷第二十八

頁數:二一一

上      欄

第四無有生死. 一生者. 此生之後便成佛故.

如那含人當涅槃故. 疏. 後若世尊下正顯

問端. 疏文有二. 先對前辯異. 後若唯約義

下科判經文. 於中分三. 先科有三. 初就義

爲三. 以所問法有三類故. 二是則以佛下

辯三段次第. 三今取文類俱便下. 後分二釋

文. 兩段皆結故是文便. 直問引例表人異

道同. 故是義便. 疏一刹類者. 卽形狀長短

等. 言卽前二海廣如四五二品者. 第四成就

品. 答世界安立海. 第五華藏世界品答世界

海故. 疏. 初句總下. 釋此十句總有三勢. 皆

有總別. 第一行願俱起釋. 初總餘別. 別中展

轉相釋文勢可知. 疏. 又成菩薩具悲智也下.

第二悲智雙流釋. 於中三. 初一總句菩薩卽

悲智也. 二具此悲智下. 一句明雙流所爲. 三

佛種不斷有何相耶下. 八句皆釋不斷之相.

於中四. 初三正釋不斷. 謂成就三德是不

斷相. 二云何救護下覆成上義. 如次三句.

三智成何益下. 顯三德益. 經但二句含於三

義. 初明智德益. 後惑除何益下. 以滅愛著

處句雙成二益. 若著諸法正智不生. 若著

於空不能悲救. 今空有無滯故能滅惑成

智起悲不斷佛種. 四所陳下結屬本意.

疏. 又釋一切菩薩下. 第三約二利齊運釋於

中初句總餘句別. 別中疏皆假徵起. 以經

爲答. 於中初二雙明二利. 二云何救護下

別釋利他. 經有六句疏文 分四. 初二正離

二障. 二以何方便下. 一句出離障因三此

煩惱下三句. 出二障之相. 四二障旣寂下. 從

中      欄

後倒收結歸. 總句二障旣寂通後七句. 卽二

障除能成二智. 除煩惱障根本智現. 除所

知障後得智現. 卽此二智亦爲能寂. 菩提涅

槃卽是所成. 煩惱障斷成於涅槃. 所知障斷

成菩提故. 此結利他意則不斷佛種. 結

歸自利菩薩成矣. 結歸總句. 疏. 今初文有

九句下. 疏文分二. 先通釋九句. 後別解

頂問. 前中一向序昔於中有五. 一正立脫

忍. 二又以十信下. 出其所以. 若不開十信

則不合問信. 下有忍品故知脫忍. 三故

仁王下引敎證成. 四有義云下. 以理證成.

五由斯下結成配屬. 可知. 疏. 十頂一種下.

二別明頂問. 於中二. 先[&FFFF]#昔後申今. 前中

有三說. 一依梵網經. 疏文有三. 初正[&FFFF]#昔.

二理亦可通者以理縱成. 三但彼經下以文

奪破. 言二三四與此四五會處法全同者.

此是第三會有□利. 四在夜摩. 五在兜率.

彼第二卽在□利故. 彼說十世界海竟. 卽

云次於□利□宮說十住法. 次至夜摩說

十行法. 次至兜率天宮說十□向. 斯則處

法全同次第不同. 彼二此三. 彼三此四. 彼四

此五. 以前加菩提場故 言他化十地次第

亦同者. 亦是第六在他化自在天說十地

故. 由彼不越第五化樂天故. 說地亦第六

故. 彼文云. 次至化樂天宮說十禪定. 次至

他化自在天宮說十地法. 次至初禪說十

金剛心. 次至二禪宣說十願. 次至三禪

說十忍法. 次至第四禪摩醯首羅宮. 說我

本原蓮華藏世界盧舍那佛所說. 心地法門.

下      欄

故總收之四例不同. 一菩提普光二會不分

則開合不同. 二則次第不同. 三卽有無不

同. 此經四禪無說彼皆有說. 四此有重會

彼無重會. 彼經一處說一法門. 此則四六兼

二. 七兼於三. 以斯四義故難會通. 從又此

中問下. 縱成一破. 設汝欲將心地法門例

同此者. 此中說果應爲心地. 何得用頂

上. 一師義竟. 疏有云僧祇下. 第二師義. 於

中二. 先[&FFFF]#昔. 二彼問雖十下破可知. 疏. 有

云壽量品答第三師義. 於中二. 先六後破. 前

中四. 一正立. 二又佛名下引證. 三但擧此初

下. 彼師遮難恐有難云. 今經百萬阿僧祇

重. 何以證成十界之義故爲此通. 四此爲

標首下. 釋成頂義. 疏. 然復下第二難破. 於

中先縱立. 後但標此下奪破. 疏. 今謂新舊下

申今正義. 於中二. 先以十忍答頂. 後通

以四品答頂. 前中七. 一正將十忍答頂

問. 二言十頂者額會釋二名. 三故十忍下引

文爲證. 四亦猶下引例成立. 五不爾下反

以釋成. 六設欲下釋無十難. 難云. 若開頂

問十問卽圓. 若以忍答頂句則唯九. 故今

答云脫於十信十句成矣. 七十信雖未成

下會通上難. 難云. 我先用二義不開十信.

一文證二理證. 今欲開信雙乖文理故. 今

通之乃有數意. 一對前立理. 前明闕於四

義不立信位. 今明不必成位四義無遺.

二德用殊勝下. 上以文證今亦文答. 上引但

明信位不開. 今明何必要開而不妨有問.

何者. 十願十藏非是別位得爲問端. 信不

經數:一七三六

經名:大方廣佛華嚴經隨疏演義□卷第二十八

頁數:二一二

上      欄

成位何妨有問. 又藏願等寄他會. 答尙有

別問. 十信法門別一會答. 解行德能三品宏

深. 豈合無問. 疏若將下. 第二會通. 以四品

答於頂問. 位信行等皆有多品. 總將四

品共答頂問. 於理無違. 若爾古以僧祇壽

量而答頂問. 應不乖理彼以局取又不收

忍. 今總收四與昔全乖. 頂乃通名忍等別

稱. 故不同也. 此解最妙亦能傍通一難. 難

云. 引四善根忍頂不同. 今何將忍以酬頂

問. 故爲總釋. 則以等覺因位之極通稱爲

頂. 不全同四故. 上引1之義相類故. 疏. 其

平等因果下. 通妨難. 難云. 若依問爲三. 第

三段唯合明果. 今有普賢行爲因出現品

爲果. 自是一段平等因果. 今何得皆將答

果問耶. 故爲此通. 旣因是得果不捨之因.

卽果中因亦是果攝. 故屬第三所成果也. 又

古人以文從義. 出此因果. 若疏本意全屬

果也. 至下重明. 疏言隨類者. 有其三義者.

疏. 文有二. 先釋三義後結通局. 前中一隨

疑者所宜異者. 卽用法不同. 隨一類人所

樂不同. 隨宜適化. 故經云. 彼彼諸病人良

醫隨處方. 卽應病與藥也. 言或示色令見.

是現相答. 以聲令聞是言說答. 上皆顯應. 冥

資令曉卽是冥應. 總合上三一時頓應. 以

法界圓明頓現也. 疏. 二隨疑者流類別故者.

上之三義. 隨一類中卽容此三. 今明萬類.

謂人天鬼玄音辭差別等. 然準疑人約有

所表. 但明菩薩據其實義萬類皆通. 又菩

薩者. 但語大心衆生. 不妨本類亦有差別.

中      欄

謂天爲菩薩. 人爲菩薩等. 疏三隨疑者. 所

疑異者. 此約所疑之法. 是則初是義無□境.

二是辭無□境. 此是法無□境. 然其所疑卽

十住等. 其能疑人未必疑於十信. 許互疑

故. 十信亦疑住行等故. 疏. 謂若疑十信下.

出隨疑現通之相. 於中有二. 初疑十信. 卽

是此文及第十三經光明覺品. 言周乎法界

等者. 等取十方. 各過十佛刹彼塵數世界

菩薩雲集故. 下經云. 悉以佛神力故. 十方各

有一大菩薩. 一一各與十佛刹微塵數諸菩

薩俱等. 若疑十住者. 卽第三會十住品. 初

言雲集等者. 此一等字等取行向地等. 謂

十行則足趺放光. 十向則膝輪放光. 十地則

眉間放光等. 十行千刹十向十千等. 此一等

字者. 等於一分放光中事. 疏. 如放光下. 例

於餘相. 謂動刹雨華香雲等事. 皆隨宜不

同也. 疏. 故知初會下. 第二辯通局. 此會望

初則局一分. 彼通九會. 謂佛前現華. 通表

一部所詮華嚴. 眉間勝音通表九會能詮敎

故. 結集編次非現前後. 疏. 故下三會下引

文爲證. 卽不起前二而昇四天. 明正當

此處現通四天齊現耳. 疏. 名不動智等是

答法性者. 不動智等等餘九智. 智雖是一

十智不同. 不同之德卽是法性. 則以佛德

爲法性故. 疏. 文雖在下等者. 釋通妨[&FFFF]#. 謂

有難云. 適所引文皆光明覺品. 此中現相言

答十問. 乃引下經豈成此答. 釋云六會現

通尙在一時. 肉光明覺義不在此. 故光明

覺說說此所現. 是以此中別列十方佛刹菩

下      欄

薩一一各說. 光明覺品一時總牒. 明是說此

所現相耳. 疏去此遠近皆十刹下. 上總科十

方皆八下. 別釋八段. 前六釋初遠近自有

三段. 一正釋. 二爲有所表下通難. 難云. 華

嚴卽是通方之敎. 未有一土不說此經今

擧十刹則十外不收. 今說百刹應百外不

攝. 豈爲通方釋意可知. 三又隨迷下約觀

心解. 疏今通用之者以梵語多含. 三藏各取

今以義收. 故皆通用而暗引下經以成四

義. 初釋首義. 以信爲首. 攝諸位故. 是通意

明信該果海故. 二釋勝義. 云次第行中信

最勝故. 經云. 是故依行說次第. 信樂最勝

甚難得. 三於生死中下釋吉祥義. 經卽通

取下經之意. 四信能增長智功德故. 釋德

義. 亦全是賢首品經文. 文云. 彼諸大士威神

力法眼常全無缺減. 十善妙行等諸道無上

勝寶皆令現. 卽吉祥義也. 疏亦有傳云者. 卽

興善三藏譯. 余親問三藏有同此說. 令欲

會意故前收四說. 疏今初東方下. 別釋十

方. 八段之中皆釋三事. 一刹名. 二佛名. 三

主菩薩名. 唯初東方. 案經之次. 下之九方從

後倒釋. 以十首菩薩表十甚深. 是助化主

故先擧之. 餘二因此故在後釋. 細尋可知.

疏. 處處文殊不文當釋. 從由慧揀擇下通

難. 難云佛名不動智文殊表慧. 二相寧分.

答中然智慧二字乃有多門. 今此正用分別

名慧. 決斷名智. 故以慧爲因以智爲果.

疏不染而染等者. 此釋妙色義. 語出勝□.

下當廣釋. 又釋十段皆暗取十甚深義. 一

經數:一七三六

經名:大方廣佛華嚴經隨疏演義□卷第二十八

頁數:二一三

上      欄

云. 慧達佛境卽佛境甚深故. 二覺首緣起甚

深心性是一故. 三財首敎化甚深. 四寶首業

果甚深. 五德首說法. 六目首福田. 七進首正

敎. 八法首正行. 九智首助道. 十賢首一道故.

□可思. 疏. 又十佛相望下. 總以六相圓融.

文殊爲總者. 若以法門爲總. 文殊主般若

統收萬行. 九首之德皆是般若. 隨緣別相同

明佛德. 卽是同相緣起. 敎化互不相收. 卽

是異相. 統十甚深爲成佛境. 卽是成相. 各

住一甚深卽是壞相. 餘如下說. 若約人爲

總別. 文殊爲上首. 故曰是總. 餘九爲伴

是別相故. 同則同名爲首. 異卽賢智等殊. 共

成十首. 表信之人壞各住自. 疏. 以前後例

下. 三結釋勸修. 如前現華表義現衆表敎.

後如十慧說十住. 十林說行. 十幢說向. 十

藏說地. 離世間品菩薩萬行寄表甚深. 斯

爲觀心. 非是臆斷. 不信此理一向外心.

如數他寶. 故非我分. 二文殊言答中. 疏以

文殊示居此土生有十徵等者. 釋文殊說意.

上明是主菩薩. 廬山遠公但云. 文殊師利是

遊方大士. 唯見一經但[&FFFF]#一跡耳. 今具出

之. 是主是客亦果亦因. 具難思也. 言示生

此土者. 卽文殊般泥洹經云. 佛告跋陀婆

羅. 此文殊師利有大慈悲. 生此國土多羅聚

落. 梵德婆羅門家其生之時. 家內屋宅化

1作蓮華. 從母右脅而生. 身紫金色墮地能

言. 如天童子. 有七寶蓋隨覆其上. 釋曰.

言此國者. 卽舍衛國. 佛正在此說故. 卽此

經復云. 文殊師利具三十二相八十種好. 則

中      欄

相好同佛. 復有經說. 生有十2楨無非吉

祥. 一光明滿室. 二甘露垂庭. 三地踊七珍.

四神開伏藏. 五鉤生鳳子. 六□誕龍[&FFFF]#. 七

馬産麒麟. 八牛生白澤. 九倉變金粟. 十象

具六牙. 由是得立妙吉祥號. 疏. 來自他方

體含萬德者. 卽今經文. 從東方金色世界中

來. 節節皆. 言所住世界謂金色等. 旣周法

界不動而遍. 各領十佛刹塵數菩薩. 說佛

功德明萬德斯備矣. 上二對標其主客. 下

略說勝德. 疏. 降魔制外通辯難思者. 然此二

句有通有別. 通則通用通辯. 降伏魔怨制

諸外道. 別明以神通怖之. 以威故言降.

用四辯屈之. 以辯故言制. 然其事類頗多.

略擧一二. 如幻三昧經十卷云. 時有善住天

子. 啓白文殊. 欲同往見佛. 文殊現變三十

二部交絡重閣. 有諸菩薩先至佛所. 身子

[&FFFF]#變具陳問佛. 佛答是文殊令諸菩薩集

會. 又問. 何以不見文殊. 佛答文殊住降毁

諸魔三昧正受. 蔽魔宮殿興大威變. 詣如

來所. 於是文殊住降毁諸魔三昧. 應時三

千大千世界百億魔宮一時皆蔽. 不樂其處

各各懷懼. 時魔波旬自見老□. 羸毁少氣

□杖而行. 所有宮人及彩女等亦復□老. 又

見宮殿而復崩壞. 暗暗冥冥不知東西. 時

魔波旬卽懷恐懼身毛爲□. 心自念言. 此

何變怪. 令吾宮殿[&FFFF]#頓乃爾. 將死罪至歸

命終盡天地遇災劫被燒耶. 時魔波旬棄

除貢高. 捨惡思想. 時文殊師利所化百億天

子在交絡者. 住諸魔前. 謂魔波旬. [&FFFF]#懷

下      欄

恐懼. 汝等之身終無患難. 有不退轉菩薩

大士. 名文殊師利. 威德殊絶總攝十方. 德

過須彌智超江海. 慧越虛空. 於今以是入

降毁魔場三昧正受. 是其威神. 下取意說. 時

魔恐懼魔宮震動. 心化菩薩救. 菩薩答言.

勿懼勿懼. 可詣釋迦如來之所. 有無盡慈

悲令無所畏. 言訖不現. 魔卽俱來詣佛. 請

救我等. 聞文殊之名卽懷恐懼. 不能自

安畏亡身命. 佛[&FFFF]#文殊已. 魔請歸依願脫

斯苦. 佛令且待須曳. 文殊當來卽脫汝此

難. 後文殊至. 佛問三昧. 彼廣說竟. 令捨諸

魔. 文殊問曰. 汝穢惡此身耶. 魔答曰. 爾若

能當厭貪欲之事. 不住三界等耶. 魔敬從

命. 卽令諸魔皆復本形. 五體如故等. 此卽

降魔也. 制外者. 卽文殊般泥洹經. 佛說. 文殊

初詣諸仙人心出家法. 諸婆羅門九十五種

諸論議師無能酬對. 唯於我所出家學道.

餘文廣博不可具引. 至如聖智怖心. 聞聲

揚而[&FFFF]#地. 寂順思[&FFFF]#入隱身而立空. 故得

帝釋心喜. 雨天華而至膝. 蔽魔愁憂行□

杖而垂淚. 劫火燒刹. 蹈水之上而經行. 霖

兩絶供. 化[&FFFF]#飯而無盡. 示多身以抗迦

葉. 放一[&FFFF]#而發本源. 皆是通辯降魔制外

也. 又如度二十億佛現說法者. 持地猶存.

化百千諸龍立登正覺者. 娑竭王女是一.

是以禮妙慧而不慧敬本. 勸善財而增

長發心. 無言於不二法門. 悉力於安樂行

品. 敎龍吉祥之分衛. 下位[&FFFF]#知. 答[&FFFF]#璃光

之光明. 正覺稱妙. 談般若之玄致. 屢質本

經數:一七三六

經名:大方廣佛華嚴經隨疏演義□卷第二十八

頁數:二一四

上      欄

師. 說權實之雙行. 頻驚小聖. 皆辯才也. 疏.

化滿塵方用周三際者. 辯得用橫□深廣也.

謂十方微塵刹土. 皆是文殊化處. 故菩薩處

胎經云. 我身如微塵. 今在他國土. 三十二

相明. 在在無不現. 餘如衆海雲集中引. 又

般泥洹經云. 住首楞嚴三昧. 以三昧力. 於

十方國或現初生出家滅度入般涅槃分

布舍利饒益衆生. 又寶藏陀羅尼經廣說.

至下菩薩住處品. 當更明之. 卽今文中. 一

切處一時說偈. 卽橫周法界. 疏. 道成先劫

已稱龍種尊王等者. 此下別明□窮略示一

二也. 先劫卽過去. 名龍種上尊王. 智度論

十二具引首楞嚴三昧經說. 名龍種上尊王.

經文但名龍種上尊王佛. 卽譯人廣略耳. 五

十三佛名中. 亦名龍種上尊王. 其首楞嚴三

昧經有三卷. 卽當下卷. 因文殊廣說首楞

嚴三昧境界竟. 爾時長老摩訶迦葉白佛言.

世尊. 我謂文殊法王子. 曾於先世已作佛

事. 現坐道場轉於法輪. 示諸衆生入大涅

槃. 佛言如是. 如汝所說. 迦葉過去久遠無

量無邊不可思議阿僧祇劫. 爾時有佛. 號

龍種上尊王如來應供正遍知(云云)於此世界

南方. 過於千佛國土. 國名平等. 無有山河

沙礫瓦石丘陵坑坎堆阜. 地平如掌生柔軟

草. 如迦陵伽. 龍種上佛於彼世界. 得阿□

多羅三□三菩提. 初轉法輪. 敎化成就七

十億數諸菩薩衆(云云)佛壽四百四千萬歲. 下

取意引. 涅槃後起三十六億塔. 法住十萬歲.

記智明菩薩次當作佛. 下結會云. 爾時平

中      欄

等世界龍種上佛. 豈異人乎. 卽文殊法王子

是. 次言現證菩提. 復曰魔尼寶積者. 卽央掘

摩羅經. 此經有四卷. 事出第四. 初卷中明.

舍衛城北有村名薩那. 有一貧窮婆羅門

女. 名跋陀羅女. 生一子名一切世間現. 少

失其父. 年將十二. 聰明辯慧. 有異村名頗

羅訶私. 有一舊住婆羅門師. 名摩尼跋陀

羅. 下取意引. 世間現從其受學. 師乃受王

請留其守舍. 師婦年少染心逼之. 世間現

不受. 其師少婦自□毁害. 師歸. 乃言世間

現强逼. 師言汝已爲惡當殺千人. 可滅汝

罪. 卽殺千人還歸見師. 師怪其存. 又令

殺千人各取一指作□冠首. 唯欠一人.

母爲送食便欲害母. 世尊現前捨母. 趣佛

爲佛所降. 廣顯深妙. 第四末. 波斯匿王嚴

四兵至. 欲罰央掘來至佛所. 佛示央掘. 後

發其跡云. 大王南方去此. 過六十二□河

沙刹. 有國名一切寶莊嚴. 佛名一切世間

樂見上大精進. 下取意引. 壽命無量國土嚴

淨. 純說一乘卽央掘是. 由前文殊廣與對

揚. 後顯文殊之跡云. 大王北方去此. 過四

十二□河沙刹. 有國名常歡喜. 佛名歡喜藏

摩尼寶積. 純一大乘無餘乘名. 卽文殊師利

是. 故云現證菩提. 復云摩尼寶積蓋言略

耳. 下說師及師婦央掘之母. 三人皆是如來

化現耳. 上略擧過現不說未來成佛者. 未

來成佛現卽是因. 非殊勝故. 疏略不顯. 若

欲說者. 卽大寶積文殊會中說. 於未來成

佛. 號普見如來. 以□河沙界莊嚴. 爲一佛

下      欄

國. 以安養世界莊嚴比之. 析毛端海不可

爲喩. 其中衆生三十二相. 天眼無□鏡照

十方. 不聞生病死苦等. 但出佛法僧聲.

若人欲見應念便[&FFFF]#. 不待解釋疑網皆除.

聞名得最上善利. 聆記爲面見諸佛等. 疏.

寔爲三世佛母. 豈獨釋迦之師者. 結其實德.

故七十九經云. 文殊師利所有大願. 非餘無

量百千億那由他菩薩之所能有. 善哉文殊

師利其行廣大. 其願無邊. 出生一切菩薩功

德無有休息. 善哉文殊師利. 常爲無量百

千億那由他諸佛母. 常爲無量百千億那由

他諸菩薩師. 敎化成就一切衆生等. 佛名

經說. 過去無量□河沙佛. 皆是文殊敎令發

心. 然猶帶數故今顯實. 實爲一切佛母. 不

可窮其始末. 豈獨釋迦之師者. 卽前所引

雌胎經云. 昔爲能仁師. 今爲佛弟子. 二尊

不□化. 故我爲菩薩. 卽法華九世祖師. 亦

帶方便住首楞嚴三昧. 亦是跡中故. 弛張

乎權實之場. 瑩徹乎眞如之際. 住諸佛不思

議之境. 豈可語其始終. 無言强言爲三世

之佛母耳. 疏影響而來故其說他者結也. 影

響顯非實因也. 疏何不入定者. 問意中云

何明已後信未入位許不入定. 今此三品

說佛三業. 何不入定. 故爲此通. 以果從因

因卽十信. 十信不入果亦不入. 是十信中取

說果故. 疏下結文具顯 者. 卽品末. 云世尊

昔爲菩薩時. 以種種談論種種語言. 種種

音聲種種業. 種種報種種處. 種種方便種種

根. 種種信解種種地位. 而得成就. 亦令

經數:一七三六

經名:大方廣佛華嚴經隨疏演義□卷第二十八

頁數:二一五

上      欄

衆生如是知見. 而爲說法. 卽其文也. 疏. 又

隨宜說法意趣難思者. 上指品末廣故難思.

今明意趣深故難思. 亦如法華方便品說.

謂稱體大用. 或隨自意. 或隨他意. 或隨自

他意故. 從又等法界下多門難思. 疏. 三金銀

等色者. 如觀佛三昧海經等三廣說. 今當義

引佛爲父王說觀諸相竟. 佛白父王. 乃

[&FFFF]#阿難. 吾今爲汝悉現具足微妙身相. 說

是語已. 佛從坐起. 令衆俱起令觀如來.

從頂順觀至足輪相. 復從足相逆觀至頂.

一一身分分明了了. 如人執鏡自見面像.

若生垢惡不善心者. 若有曾毁如來禁戒

者. 見像純黑猶如炭人. 五百釋子但見炭

人. 有千比丘見赤土色. 優婆塞輩十六人

見黑象脚色. 優婆夷輩二十四人. 見如聚

墨. 比丘尼見色如白銀. 優婆 塞優婆夷有見

如藍染靑色. 四衆悲淚釋子拔髮. 碎身毁

形自述所見. 父王安慰竟. 釋子卽起白阿

難言. 我宿罪故不見佛身. 佛爲說因. 過去

毘婆尸佛時. 有一長者. 名曰日月德. 有五

百子. 聰慧無雙不信父之正法. 子臨終時.

父云. 汝等邪見. 不信正法. 今無常刀割汝

身心. 眼何所□. 令稱毘婆尸佛名. 未及法

僧而終. 生四王天. 後邪見因故墮大地獄.

鐵叉刺眼. 憶父所敎得生人中. 六佛出現

聞名而不得見. 以其得 聞六佛名故. 與

我同生. 如來令稱諸佛名號禮拜懺悔. 還

見相好身. 卽得初果心佛出家得阿羅漢

果. 千比丘見赤土色者. 過去然燈佛時. 像

中      欄

法之中有千弟子. 心疑於師. 師見其臨終.

令其稱今然燈佛名. 生□利天. 以發師罪

下墮餓鬼中. 洋洞[&FFFF]#咽. 以稱佛名今得値

佛. 佛示胸前萬字. 令讀於此定中. 說八萬

四千功德之行. 卽便懺悔. 罪障消滅得記作

佛. 比丘尼見白銀色者. 過去釋迦文佛時.

五百童女在山澤中. 忽遇比丘. 皆脫銀環

散上發願. 願此比丘成佛之時. 願我見之

如所散銀環. 此後生生作銀山神. 今見銀

色. 從是已來□値諸佛. 優婆塞見黑象脚

者. 此等昔時皆作國王. 受邪沙門說於邪

法. 其說法人墮阿鼻獄. 汝等隨順惡友敎

故. 墮黑暗地獄. 由前聞法善心力故. 今得

遇我得受五戒. 令其懺悔. 佛放眉間白女

光照. 便得初果. 心佛出家成阿羅漢果. 優

婆夷見聚墨色者. 佛說. 昔時一寶蓋燈王佛

像法之中. 有一比丘巡行乞食. 至□女家.

其女見之. 盛滿[&FFFF]#飯戱弄比丘言. 汝顔色

可惡猶如聚墨. 身所著衣狀如乞人. 比丘擲

[&FFFF]#騰空飛去. 諸女□愧懺悔發願. 願此施

食所有功德. 疏來得如比丘自在. 以施食

故. 千二百劫常不饑渴. 惡罵因故. 六十小劫

墮黑暗地獄. 由前發善心. 今得値我受其

五戒. 乃是供養阿羅漢故. 見舍利弗不見

我身. 佛爲臍中出大蓮華. 化成光臺. 有百

千聲聞. 身子目連作十八變. 諸女消二十億

劫煩惱之結. 得須陀□果. 後見佛身相好端

嚴. 而不見白女相. 佛告大王. 戱弄惡口乃

至得道. 見佛不明. 餘廣如經更不會說.

下       欄

如藍之緣準例可知. 下十定品見色多種.

疏. 三尺等者. 三尺之身卽瞿師羅長者所見.

丈六應身無邊. 卽無邊身菩薩窮上界而有

餘. 準十定品. 或見如來一由旬量. 百千由

旬乃至不可說不可說佛刹微塵數世界量.

略等去中間. 故云乃至無邊. 疏. 五壽命等

者. 或無量劫如阿彌陀佛. 或不滿百年如

今世尊. 故涅槃云. 我聞諸天壽命極長. 云何

如來是天中天. 壽命短促不滿百年. 下至

朝現[&FFFF]#寂者. 如月面佛壽一百一夜故. 佛名

經第六云. 妙聲佛壽命. 六十日千歲. 智自

在佛壽命十二千歲. 威德自在佛壽七十六

千歲. 摩醯首羅佛壽一億歲. 梵聲佛壽十億

歲. 大衆自在佛壽六十千歲. 勝聲佛壽百億

歲. 月面佛壽一日一夜. 日面佛壽一千八百

歲. 梵面佛壽二十三千歲. 又第二中云. 諸

佛壽命長短差別. 有十阿僧祇百千萬億.

毘盧遮那品云. 一切功德須彌勝雲佛壽五

十億歲. 下經之中. 說諸佛壽長短多門. 疏

七根謂眼等隨感現異者. 佛眼等六根通相

而言. 三十二相廣長舌等. 旣有八萬四千等

異. 則六根之相隨宜亦殊. 故高幢普照主山

神. 得觀察一切衆生心所樂嚴淨諸根解

脫門. 雨華妙眼道場神. 得能雨一切難捨

衆寶莊嚴具解脫門. 偈云. 昔行施行無量

劫. 能捨難捨眼如海. 如是捨行爲衆生.

此妙眼神能悟悅. 謂於一眼有無量行故.

所得眼無量差別. 復有諸根美妙執金剛神.

又上經云. 佛眼云何無有量等. 疏. 然聖

經數:一七三六

經名:大方廣佛華嚴經隨疏演義□卷第二十八

頁數:二一六

上      欄

人無名下. 欲顯多名先且立理. 於中有二.

先雙標. 謂本無言相故. 下經云. 已出世間言

語道. 其性非有非無故 . 凡有言象皆是隨

俗利衆生耳. 二若就德下就無名立名. 不

出此二. 就德通於眞應. 隨機唯約利他

疏. 雖復多種下二以義統收. 不出四悉檀

義. 一世界悉檀. 但令歡喜如來立名少從

於此多約後三. 今言隨宜此爲總句. 然四

悉檀皆是隨物宜故. 此一句亦攝世界悉

檀. 二生善者. 卽是爲人. 三滅惡者卽對治. 四

見理者. 卽第一義. 又四悉檀亦名四隨. 問明

品中更當 廣說. 言海印頓現者. 無盡之名皆

我本師海印頓現. 卽攝十方三世佛號. 皆屬

一佛隨宜之號. 非約多佛. 疏. 一切義成者.

頂名悉達多. 太子時號. 果收因名恐人不

知故將梵言以釋唐語. 疏. 惑斷等者. 暗盡

明圓淸□益物. 如三德也. 疏. 然上釋迦乃

是族望者. 姓望如崔盧等. 族望如博陵. 以

是能仁之瞿曇故. 疏. 無能說過者. 卽大薩遮

尼乾子所說經第四卷. 有嚴熾王請薩遮

入宮供 養. 因問云. 頗有人於衆生界中聰

明大智利根□慧有罪過不. 答言有. 下有

十重問答. 大意皆同. 一問是唯. 一云能兩婆

羅門聰明大智. 常多□欲喜侵他妻. 二頗

羅墮婆羅門多睡. 三黑王子多嫉[&FFFF]#. 四勝仙

王子多刹生. 五無畏王子慈心太過. 六力過

王子飮酒太過. 七婆藪天王子行事太過. 八

大仙王子貪心太過. 九大天王子輕躁戱笑

放逸太過. 十波斯匿王食□太過. 第十一

中      欄

問還更有不. 答云. 王亦有過. 謂太暴惡急卒.

王聞大怒令殺尼乾. 尼乾驚怖乞容一言

云. 我亦有過實語太過. 大王□慧之人. 不

應於一切時常行實語. 觀其可不 . 我於

暴卒人前出其實語. 故爲太過. 王悟悔過.

更問之曰. 頗有聰明大智利根無有過不.

答言有. 問誰是. 答云. 沙門瞿曇. 此一無

過. 我四圍陀經中說. 釋種沙門無有過失.

所謂生在大富家不可譏嫌. 何以故. 是轉

輪王種故. 種姓豪貴不可譏嫌. 以甘蔗種

姓家生故. 福德莊嚴不可譏嫌三十二相

八十種好莊嚴身故. 下廣說如來具大慈

悲無□辯才十力無畏諸不共德. 廣說三十

二相八十種好一切功德. 云唯此一人無有

過失. 則顯餘皆不[&FFFF]#. 故今疏云無能說過.

王聞發心. 疏. 問餘聖敎說下問答料揀. 初問

答中有三. 初正釋此文. 二因此下類顯義

理. 卽五敎意. 二通始終. 三卽頓敎. 四五皆

圓. 三若通論下該通諸刹. 以上五義但語娑

婆. 今該橫□一切諸刹. 此五亦卽成就品中.

十無□義. 欲對上五顯其無盡. 故復重明.

又前約五敎以法隨機. 此五約理直語融

卽一相入義. 卽一多相容不同門. 二相卽義

卽諸法相卽自在門. 三一具一切. 卽同時具

足相應門. 四卽應卽狹. 是廣狹自在無□門.

五卽因陀羅網境界門. 又兼上五[&FFFF]#入微塵.

卽微細義. 隨法□轉卽主伴門義. 隨心見異

卽隱顯義. 就佛而言本非淨穢託事表法.

十門不同卽託事義. 顯於時中卽十世義十

下      欄

玄具矣. 上之十義直約處明立名如是. 若

小乘中盡三千界唯一釋迦. 若三乘說. 亦百

億內有百億釋迦. 餘十方刹自是別佛. 今

約一乘. 皆是遮那海印頓現. 餘十方佛刹亦

猶如燈光互相重遍. 然於一乘不可說

體建立多名故. 今此名一一融攝. 名號品

竟

四聖諦品第八. 疏. 此品廣於下. 疏文有三.

一對問辯來. 二旣知佛下約義辯次. 三上

名隨下辯義相不同. 疏. 二釋名者. 疏文有

二. 先正釋名. 後出體相. 今初. 經論廣明其

文略具五地. 復釋. 今當略辯. 先得名後釋

名. 前中文有三節. 一雙標二義. 二言諦實

下雙釋二義. 諦通二義. 聖之一字唯屬審

諦. 三瑜伽下引證二義. 法性是諦實. 勝解是

審諦. 疏. 四謂苦下釋名先列. 後總云下釋

名. 疏. 性相云何下第二辯體相. 謂正出體性

卽說行相. 故名體相. 於中亦二. 先辯性

相. 二屬經結示. 今初. 通有天台四四諦意.

四四諦者. 玄文1已具. 今略列名. 一生滅四

諦. 二無生四諦. 三無量四諦. 四無作四諦.

依常所釋但有其二. 或名有作無作. 或名

有量無量. 有作有量卽是小乘. 無作無量卽

是大乘. 今以義開故成四四. 初則生滅四

諦. 文有三. 初正明. 然句皆二義. 如逼迫名

苦則釋別名. 亦當辯相. 一逼迫身心是苦

行相. 二卽有漏色心者正出體也. 色心卽五

蘊. 心是四故. 五盛陰苦苦故. 不攝無爲故.

增長名集. 是釋名相. 積集增長故. 卽業煩

經數:一七三六

經名:大方廣佛華嚴經隨疏演義□卷第二十八

頁數:二一七

上      欄

惱者出體. 下二諦例知. 而道云等者. 等取

八正道等. 二此約相說. 通大小乘者. 結屬生

滅四諦也. 然四諦有相有性. 上所辯性是

相性也. 下說無相是眞性也. 三智論云下.

引證通大小乘. 亦是結前生後. 結前是生滅

四諦. 大乘四諦皆無相下. 生後無生四眞諦

也. 疏. 涅槃云下. 卽無生四諦. 然疏有三. 初

引經正明. 卽十三經略示一苦. 若具應云

解集無和合名集聖諦. 解滅無滅解道無

道等. 影在次文. 二謂達四下以義釋經. 云

何言無生四諦. 從緣無性卽是空. 故名之

爲無非斷無也. 滅雖無爲因滅惑顯. 亦曰

從緣. 言超筌悟旨成大者. 苦集滅道以爲

空筌. 其猶筌[&FFFF]#以心魚[&FFFF]#. 無相空理卽爲

魚[&FFFF]#. 得魚亡筌. 是悟空1方便得成大乘.

非離四外別有大也. 如非離筌而得魚

矣. 三又涅槃云下. 以引經證成大小別義.

雙證生滅及無生也. 經云. 善男子. 以是

義故. 諸凡夫人有苦無諦. 聲聞覺有苦

有苦諦. 而無眞實. 諸菩薩等解苦無苦. 是

故四苦而有眞諦. 諸凡夫人有集無諦. 聲

聞緣覺有集有集諦. 而無眞實. 諸菩薩等

解集無集. 是故無集而有眞諦. 憂聞緣覺有

滅非眞. 菩薩摩訶薩有滅有眞實. 聲聞緣

覺有道非眞. 菩薩摩訶薩有道有眞諦. 故

引此經文. 兼釋解苦無苦下之三句. 言謂若

苦卽諦下. 釋經凡夫無諦之言. 涅槃四諦品

云. 佛復告迦葉. 所言苦者不名苦聖諦. 何

以故. 若苦是苦聖諦者. 一切畜生及地獄衆

中      欄

生應有聖諦. 亦卽思益經文. 此無諦言約

審諦說. 不約諦實. 若約諦實. 三塗實苦. 言

二乘雖審知之下. 釋二乘有諦無實之言.

有審諦故如實知苦. 不同凡夫妄計爲

樂. 無實可知. 疏. 又二乘雖知苦相下. 第三

無量四諦. 疏文有三. 初2□上立理. 前不

見法空苦性故無眞實. 此不知無量不

見相故. 亦非見實前卽理智故. 但見生空

不及菩薩. 此卽量智故. 但知[&FFFF]#相不及

菩薩. 二故大經云下. 引文證成. 迦葉白佛

言. 世尊. 昔佛一時在□河岸尸首林中. 爾時

如來取少樹棄. 告諸比丘. 我今手中所捉

葉多. 一切因地草木葉多. 諸比丘言. 世尊.

一切因地草木葉多. 不可稱計. 如來所捉

少不足言. 諸比丘. 我所覺了一切諸法. 如

因大地生草木等. 爲諸衆生所宣說者.

如手中葉. 迦葉難言. 如來所了無量諸法.

若入四諦則爲已說. 若不入者. 應有五

諦. 佛[&FFFF]#迦葉. 善哉善哉. 汝今所問. 則能利

益安隱快樂無量衆生. 善男子. 如是諸法.

悉已攝在四諦法中. 迦葉復白佛言. 如是

等法若在四諦. 如來何故唱言不說. 佛言.

善男子. 雖復入中猶名不說. 何以故. 善男

子知聖諦有二種智. 一者中. 二者上. 中者

聲聞緣覺. 上者諸佛菩薩. 善男子知陰爲苦

名爲中智. 分別諸陰有無量相. 悉是諸苦.

非是聲聞緣覺所知. 是名上智. 善男子如

是等義. 我於彼經竟不說之. 次歷入界

皆如陰說. 又別歷色等五陰. 一一皆言有

下      欄

無量相.  此是無量四諦意也. 疏. 瑜伽論說苦

有一百一十者. 一百卽四十四論. 增數明

之. 初云. 謂有一苦無差別流轉之苦. 一切

有情無不皆有流轉苦故. 復有二苦. 一欲

爲根本苦. 謂可愛事若變若壞所生之苦. 二

癡異熟生苦. 謂若猛利體受所觸. 卽於自

體執我我所. 愚癡迷悶生極怨嗟. 由是因

緣受二箭受. 謂身箭受及心箭受. 復有三

苦. 一苦苦. 二行苦. 三壞苦. 次云復有四苦.

五有五苦. 六有六苦. 七有七苦. 八有八苦.

九有九苦. 十有十苦. 共成五十五苦. 次論

云. 當知復有九種苦. 一一切苦. 二廣大苦.

三一切門苦. 四邪行苦. 五流轉苦. 六不隨欲

苦. 七違害苦. 八隨逐苦. 九一切種苦. 其第

一一切苦開爲二苦. 一宿因所生苦. 二現緣

所生苦. 其第二廣大苦開爲四苦. 第三一切

門苦. 亦開四苦. 第四邪行苦開五. 五流轉

苦開六. 六不隨欲苦開七. 七違害苦開八.

八隨逐苦開九. 九一切種苦開十. 復成五

十五故. 兩段合一百一十苦也. 疏. 三然此經

中下. 會今經文正同無量

大方廣佛華嚴經隨疏演義□卷第二十八

經數:一七三六

經名:大方廣佛華嚴經隨疏演義□卷第二十九

頁數:二一八

上      欄

大方廣佛華嚴經隨疏演義□卷

第二十九

唐淸□山大華嚴寺沙門澄觀述

疏. 又究此四下. 第四無作四諦. 文中亦三. 初

總明. 言非唯但空者. 揀上無生但顯空義.

便爲眞實正是所宗. 二今了下別示四相. 陰

入皆如者. 前云卽空. 今云卽如理已別矣.

又言無苦可捨非是空故. 無有可捨今體

卽如. 如外無苦何所捨耶. 此句言如如尙似

空. 集言無明塵勞. 皆卽菩提. 豈同前空苦.

菩提體外無別可斷. 不同無生空無可斷.

前則空中無華云何可摘. 今則波卽是水

不得除波. 下二諦例然. 生死卽涅槃. 非是

體空無生滅也. 邊邪皆中正者. 非離邊外

別有中道. 非離邪外別有正道. 亦非無邊

無邪無可修也. 細尋可見. 勿濫無生. 故涅

槃四諦品云. 若知如來常住名修習苦. 若

知法常是名修集. 若修滅者. 若多修空名

爲不善. 何以故. 滅壞一切法故. 壞於如來

眞法藏故同於外道. 若有說言 . 有如來藏

雖不可見. 若滅煩惱乃能得入. 若疑此心

一念囚緣. 於證得中而得自在. 結云以如

來□密藏者. 卽是滅諦. 道聖諦者所謂佛法

僧寶. 及正解脫. 若能一念發心見如來常住

無變. 法僧解脫亦復如是. 名修習道. 上皆

無作四諦意也. 疏. 無苦無集下第三束歸一

諦. 一實諦義亦是涅槃十三文. 文殊問佛. 世

中      欄

尊第一義中有世諦不. 世諦之中有第一

義不. 如其有者卽是一諦. 如其者. 將非

如來虛妄說耶. 善男子世諦卽第一義諦. 世

尊若爾則無二諦. 善男子有善方便. 隨順

衆生. 說於二諦等皆一諦義. 亦下文殊問

言. 所言實諦其義云何. 答云實諦名爲眞

法. 若法非眞不名實諦. 又名無顚倒. 又無

有虛妄名曰大乘. 是佛所說非魔所說. 又

言善男子實諦者. 一道淸淨無有二也. 善

男子有常有樂有我有淨. 是則名爲實諦

之義. 疏. 故斯一品下第二會經結示. 上第三

段中. 言此經正同無量四諦. 且從一義耳.

今則具結通具四種也. 故上疏云而文義

包博言含性相. 相卽生滅及與無量性卽無

生. 及與無作. 相以廣狹成二四諦. 性以空

實成二四諦. 經宗必融擧一收四方是經

旨. 以四種四諦義出諸師故. 疏闇用使合

經文不標名目. 恐驚常聽. 結歸二對順

常經論. 或名有作無作. 一名有量無量. 今

之結意有作卽生滅. 有量同無生. 於有量

上說無生耳. 餘二名同五地十重. 至文自

見. 今略示名. 一善知俗諦. 二善知第一義

諦. 三相諦. 四差別諦. 五成立諦. 六事諦. 七

生諦. 八盡無生諦. 九人道智諦. 十善知一切

菩薩地. 次第成就諦. 乃至善知如來智成就

諦. 疏. 答以名雖在小等者. 通此一問有二

意. 一四諦包含故. 二開權顯實故. 今初名

雖在小者. 經中多言爲心聲者說四諦

故. 義通大小. 卽生滅無生等. 言事理具足

下      欄

者. 如十二緣但事而無理. 今滅諦是理十二

因緣名廣事略. 事亦不具. 但有苦集而無

道故. 六波羅蜜但顯此出世間無世間故.

但有道滅無苦集故. 謂苦集二諦下出具

足相. 言世界有異. 此獨無改者. 十方諸佛出

世敎化皆令捨於世問證涅槃故. 三世同

然. 故涅槃云. □昔與汝等不識四眞諦. 是

故久流轉生死大苦海. 肉無量 無作下收後

二重. 但用前二性相具足大小包含. 肉加此

二一實之旨. 於是乎在. 疏. 又爲破計下. 第

二開權顯實故. 以諸經等多說四諦爲小.

今開此局名周法界. 亡所執相卽入無生.

引入一乘則會眞實. 肉六度等而不周耶.

五正釋文. 疏. 如睫毛者全是俱舍頌云. 如

以一睫毛置掌人不覺. 若置眼睛上爲苦

極不安. 凡夫如手掌不覺行苦睫. 智者如

眼睛. 緣極生厭怖. 從而復以苦等者. 卽法華

經第一云. 不心大勢佛及與斷苦法. 深入

諸邪見以苦欲捨苦. 爲是衆生故而起大

悲心. 疏. 有業惑者. 擊縛三界者. 然三雜染業

惑爲集. 別有多門總不出二. 疏. 煩惱名諍

卽俱舍論云. 煩惱名諍觸動善品故. 今 滅

煩惱故名無諍. 疏. 非唯滅惑而已者. 如成

實等亦說滅者. 譬如燈滅則膏明俱竭. 無

復別有一實盡處也. 肇公亦用此言. 實則

滅惑所顯法身常住有實體也. 故涅槃第四

迦葉問言. 如佛所言如燈滅已無有方所.

如來亦爾. 旣滅度已亦無方所. 佛告迦葉.

善男子如人然燈之時. 燈器大小. 悉滿中

經數:一七三六

經名:大方廣佛華嚴經隨疏演義□卷第二十九

頁數:二一九

上      欄

油. 隨其油在其明猶存. 若油盡已. 明亦俱

盡. 其明滅者喩煩惱滅. 明雖滅盡燈器猶

存. 如來亦爾. 煩惱雖滅法身常存. 下文又

云. 如1燈滅者是羅漢涅槃. 又四諦品云. 若

言修習空法. 是名不善. 滅壞一切如來眞

法藏故. 同於外道. 故知滅體 法是眞實故.

次云自性住者. 證成上文體眞實義. 則體眞

實揀非虛妄及非空無. 自性住言卽是法

住法正位也. 本來寂滅卽成上文自性住義.

疏. 集中病源者. 謂有攀緣者. 卽淨名第二

云何謂病本. 謂有攀緣從有攀緣卽爲病

本. 下文云何斷攀緣以無所得. 若無所得

則無攀緣. 釋曰. 正引病本無得因便. 疏. 惑

由妄起故. 分數塵沙等者. 卽大般若中般若

波羅蜜多淸淨若色淸淨. 若一切智智淸淨

無二無二分無別無斷故. 故無二分是一分

耳. 是以生公云. 萬善理同而相兼亡異而域

絶. 善因伏惑成別故. 有八萬行名. 行雖參

差俱果菩提. 總由一理以統之故. 何有二

分. 理不可分如虛空故. 疏. 所之在滅者. 滅

爲最上之者適也. 道能證滅故爲上行. 此

言在於周易. 故謙卦云. 地道卑而上行. □□

卦彖辭云. 柔得中而上行. 注云. 上行謂所

之在進也. 凡言上行所之在貴也. 今借

此文勢. 疏. 言觀方謂四諦也者. 卽涅槃三

十六迦葉品中云. 如□河邊有七種衆生.

一者比沒. 二者沒已還出. 山已復沒. 三者沒

已[&FFFF]#出出已不沒. 四者出已觀方. 五者觀

方已去. 六者出去淺處則住. 七者到彼岸

中      欄

廣有合文. 今但取第四觀方一義. 經云. 是

名第四遍觀四方. 四方者卽是四諦. 釋曰.

能觀四諦卽是道諦故. 道名觀方. 疏. 更有

四方如十定品者. 卽第四十二阿□達池喩

中合池四方云. 佛子何者名爲菩薩四方.

所謂見一切佛而得開悟(一)聞一切法受

持不忘(二)圓滿一切波羅蜜行三)大悲說法滿

足衆生(四)釋曰. 若觀此四. 爲菩薩道也. 疏.

生老病死猶四山. 臨人等者. 涅槃二十九中

釋八喩. 非喩云. 云何非喩. 如我昔告波斯

匿王云. 大王有親信人. 從四方來各作是

言. 大王有四大山. 從四方來欲害人民. 王

若聞者當設何計. 王言世尊. 設有此來無

逃避處. 雖當專心持戒布施. 我卽 [&FFFF]#言善哉

大王. 我說四山卽是衆生生老病死. 生老病

死常來害人. 云何大王不修施戒. 卽其事

也. 故賢與不肖. 豪强羸弱同爲四遷. 一無

脫者. 梵王帝釋貧窮下賤. 堯舜桀紂三[&FFFF]#田

凶. 倂歸陸壞皆爲苦依. 疏. 從惑生惑業者.

卽俱舍頌具云. 從惑生惑業. 從業生於事.

從事事惑生. 有支理唯此. 此偈六地當釋.

今但要此句從惑生惑者. 謂從愛生取也.

言從惑生業者. 卽從取生有及無明生行.

事卽是苦. 今但說集唯擧惑業. 疏. 蠟印印

泥者. 涅槃二十九下當廣釋. 次下疏文卽彼

經文. 今當略引. 經云. 善男子 如日垂沒山

陵[&FFFF]#阜. 影現東移理無西逝. 衆生果報亦復

如是. 此陰滅時彼陰續生. 如燈生暗滅燈

滅暗生. 善男子如蠟印印泥. 印與泥合印

下      欄

滅文成. 而是蠟印不變在泥. 文非泥出不

餘處來. 以印因緣而生是文. 現在陰滅中陰

陰生. 是現在陰終不變. 爲中陰五陰. 中陰五

陰亦非自生. 不從餘來因現陰故生中陰

陰. 如蠟印印泥印壞文成. 名雖無差而時

節有異. 釋曰義至下釋. 今意在破印耳. 陰

卽是苦. 若證滅理. 現在之陰不爲後因. 後

陰不生卽破印也. 疏. 照實則生死可盡者. 此

正立理故. 中論下引證. 先擧偈文卽邪見

品. 先有偈云. 若世間有邊云何無後世. 若

世間無邊. 云何有後世. 上反釋之. 次云. 五

陰常相續猶如燈火焰. 以是於世間不應

邊無邊. 釋曰. 以緣生性空故. 不屬邊無邊.

復次如中百觀說眞法及說者等. 此約相

說. 不遇因緣則生死無邊. 遇則有邊. 此有

三事. 一眞法如良藥. 二說者如良醫. 三聽

者如可治之病. 若具此三煩惱病愈. 生死

可盡. 盡卽是有邊. 不具此三煩惱浩然生

死無畔. 斯則無邊. 故結云非有邊非無邊

也. 疏. 謂三事難得故下. 疏釋上偈. 卽影公

意. 彼疏云難得故非有邊. 難得故非無邊.

言猶難見故. 取意釋. 夫言難得非全不得.

若全不得一向無邊. 今有得者得則有邊. 以

難得故則無邊耳. 此亦約一人而說. 若總

望一切難有其邊. 疏業寄於集者. 設修

善業. 有漏心修. 是寄於集2諦因盡報謝. 故

云還亡. 無漏心修是寄於道. 道符於理直

趣菩提故. 疏二十五有各一分者. 頌云. 四

洲四惡趣. 梵王六欲天. 無想五那含. 四空

經數:一七三六

經名:大方廣佛華嚴經隨疏演義□卷第二十九

頁數:二二○

上      欄

幷四禪. 廣如涅槃十四. 疏. 數體卽集者. 有

爲之法總名爲數. 亦心數也. 今總中取別

云卽集也. 疏. 無一理以貫之則業惑萬差者.

生公元. 凡順理生心名善. 乖背爲惡. 萬善

理同而相兼亡. 異而域絶. 卽斯義矣. 疏未入

忍來常有墮性者. 俱舍云. 煖必至涅槃. 頂終

不斷善. 忍不墮惡趣. 第一入離生. 四善根

中第三善根方[&FFFF]#地獄. 故知苦依之身地獄

性矣. 疏. 同淨名五受陰洞達空者. 卽迦□延

章. 謂不生不滅是無常義. 五受陰洞達空無

所起是苦義. 諸法畢竟無所有是空義. 於我

無我而不二. 是無我義. 法本不生. 然今則無

滅是寂滅義. 今唯要第一句. 至第三會當

廣分別. 生公云. 夫苦之爲事會所成者. 豈得

有哉. 是以言五受陰空是苦義也. 五受陰苦

之宗也. 無常推生及滅事不在一. 又通有

漏無漏故言諸法苦. 以卽體是無義起於內.

又得無漏者. 不以失受致苦. 故唯受陰而已

也. 洞達者苦以空爲其體故. 洞達無所起者.

假會之法宜配起也. 疏. 愛見等者. 愛見羅刹

前已釋竟. 二地經云. 身見羅刹於中執取.

將其永入愛欲稠林. 言妄體本空故. 無可取

者由二義. 一段前名執取後名無所取義

似相違故. 疏. 牒釋下引中論釋無所取. 卽是

行品. 行卽是陰. 謂小乘人爲菩薩立過云.

若一切法空. 何以佛說虛□妄取. 若有妄

取法則不空故. 偈云. 如佛經所說. 虛□妄

取相. 諸法妄取故. 是名爲虛獄. 故論主擧

偈以答. 卽如今疏所引偈. 是此答意云. 由

中      欄

不了空. 無所取中. 而生取著. 故云妄取.

若有可取不名妄取. 明知. 說於妄取正爲

說空. 如責□人妄取空華. 正爲顯華是

非有故. 疏. 滅性離言者. 諸法寂滅相不可

以言宣故. 道令言離者. 亡心體極離言契

滅故. 疏. 無爲無因而體是果者. 卽涅槃師

子吼品云. 涅槃無因而體是果. 若涅槃有因.

不得名爲般涅槃也. 謂涅槃之體畢竟無

因. 如無我我所故. 亦如俱舍無爲無因果.

謂六因無五但有能作故名捨因而體是

果. 則離繫果菩提之道. 望此亦因者要得菩

提證涅槃故. 此菩提亦名爲因. 是果中因

故. 滅理涅槃亦是因家之果. 又是菩提果家

之果故. 疏. 非習道學色比而不已者. 亦涅槃

三十二師子吼品. □河七人之意. 習道是法

學. 色是喩. 經中因師子吼問. 若一切衆生

乃至闡提定有佛性. 卽當定得無上菩提.

何以一切衆生不得涅槃. 若有佛性力故

何須修習八正道等. 佛便[&FFFF]#歎. 謂擧此喩.

佛言善哉善哉善男子. 如□河邊有七種人.

若爲洗浴恐怖賊寇. 或爲採華則入河中.

第一人者. 入水則沒. 何以故羸無力故. 不

習色故. 第二人者. 雖沒還出出已復沒. 何

以故. 身力大故則能還出. 不習色故出已

還沒. 第三人者. 沒已卽出出便不沒. 何以

故. 身重故沒力大故出. 又習色故出已卽

住. 第四人者. 入已便沒. 沒已還出. 出已卽

遍觀四方. 何以故. 重故則沒. 力大故還出.

習色卽住. 不知出處故觀四方. 第五人者.

下      欄

入已卽沒沒已還出. 出已卽住住已觀方. 觀

方已卽去. 何以故爲怖畏故. 第六人者. 入

已卽去淺處卽住. 何以故. 觀賊遠近故. 第

七人者. 旣至彼岸登上大山. 無復恐怖離

諸外賊. 受大快樂. 善男子生死大河亦復如

是. 有七種人. 畏煩惱賊故發意欲度. 此

下則義引經文. 第一者. 謂出家披衣. 隨逐

惡友聽受邪法. 撥無因果卽一闡提. 沒生

死河不能得出是第一人. 第二人者. 欲度

生死斷善根故沒. 親近善友得信心故

出. 又遇惡友復斷善根. 故復沒也. 第三人

者. 斷善根故沒. 近善友得信心故出. 信

如來常住修習淨戒. 讀誦書寫十二部經.

堅住施慧故名不沒. 修戒施慧卽是習色.

第四人者. 出沒與住皆同第三. 但合觀方.

云觀四方者. 四沙門果. 第五人者. 餘義同

前. 但卽去者. 心無退轉是住無退轉已卽

便前進. 前進者謂□支佛. 第六人者. 前喩之

中但云入已卽去. 及至合中亦同第五. 皆

有沒出住去. 去至淺處則住者. 謂諸菩薩

欲爲度脫諸衆生. 故住觀煩惱. 經云第七

人者. 發意欲度生死大河. 斷善根故於中

比沒. 親近善友獲得信心. 得信心已是名

爲出. 以信心故. 受持讀□書寫解說十

二部經. 爲衆生故廣宣流布. 樂於慧施修

習智慧以利根故. 堅住信慧心無退轉.

無退轉已卽便前進. 旣前進已得到彼岸.

登大高山. 離諸惡怖. 多受安樂. 善男子彼

岸山者. 喩於如來. 受安樂者1唯佛常住. 大